Naglipat si Johansson pasiring sa adult roles kan 2003 sa saiyang pagluwas sa Lost in Translation, digdi niya ginana an BAFTA Award para sa Best Actress, asin sa Girl with a Pearl Earring. Nagin nominado nin apat na beses sa Golden Globe Awards para sa mga pelikulang ini, asin sa pag ganap bilang napapasuway na hoben sa drama na igwang titulong A Love Song for Bobby Long (2004), asin seductress sa sarong psychological thriller na Match Point (2005). An ibang pelikula kairiba kan mga ini, iyo an mystery thriller na The Prestige(2006) asin comedy-drama na Vicky Cristina Barcelona (2008). Nagpaluwas man siya nin duwa pang album: Anywhere I Lay My Head (2008) asin Break Up (2009), na nakalaog sa Billboard 200.